A Hódmezővásárhelyi Tankerületi Központ, mint köznevelési intézményfenntartó, elkötelezett a közszféra szakmailag magas színvonalú, átlátható és etikus működése, illetve a korrupció elleni harc mellett. Ezen elveknek való megfelelés érdekében a Tankerületi Központ – *az államigazgatási szervek integritásirányítási rendszeréről és az érdekérvényesítők fogadásának rendjéről szóló 50/2013. (II. 25.) Korm. rendelet* (a továbbiakban: integritásrendelet) előírásainak megfelelően – integritásirányítási rendszert működtet, amelynek tevékenységét a tankerületi igazgató irányítása mellett az integritás tanácsadó koordinálja.

Az integritás tanácsadó feladatai:

* közreműködik az államigazgatási szerv működésével kapcsolatos integritási és korrupciós kockázatok felmérésében, az azok kezelésére szolgáló intézkedési terv, valamint az annak végrehajtásáról szóló integritásjelentés elkészítésében;
* az intézkedési terv alapján javaslatot tesz az államigazgatási szerv hivatásetikai és antikorrupciós témájú képzései megtartására, valamint közreműködik ezek végrehajtásában;
* a hatályos jogszabályok és hivatásetikai szabályok alapján tájékoztatást és tanácsot ad a hivatali szervezet vezetői és munkatársai részére a felmerült hivatásetikai kérdésekben;
* gondoskodik a belső kontrollrendszer vonatkozásában a kontrollkörnyezet kialakításának és az integrált kockázatkezelésnek a koordinációjáról, valamint
* ellátja a szervezet működésével összefüggő integritási és korrupciós kockázatokra vonatkozó bejelentések fogadásával és kivizsgálásával kapcsolatos feladatokat;
* eljár a Tankerületi Központhoz forduló, integritást sértő esetekben, valamint a panaszos és közérdekű bejelentő által tett bejelentések kivizsgálásában..

A Hódmezővásárhelyi Tankerületi Központ integritás tanácsadója és elérhetőségei:

Név: **dr. Soós Hajnalka Zsuzsanna**

E-mail cím: zsuzsanna.hajnalka.soos@kk.gov.hu

Telefonszám: +36 (62) 795-218

Levelezési cím:

Hódmezővásárhelyi Tankerületi Központ

6800 Hódmezővásárhely, Andrássy út 28.

A borítékon fel kell tüntetni: **Integritás tanácsadó SK felbontásra!**

Adatlap bejelentéshez: [Letöltés »](https://kk.gov.hu/admin/download/f/dc/a2000/KK_integrit%C3%A1s_adatlap_2020.docx)